Bracelet Infinity 3 Rangs Pm B
HUGGIES AND SINGLE EARRINGS
Home › Bracelet Infinity 3 Rangs Pm B
Fine Tennis Bracelet Ruby Medium FASHIONBOX LAB
Fine Tennis Bracelet Ruby Small FASHIONBOX LAB
Fine Tennis Bracelet Emerald Medium FASHIONBOX LAB
Fine Tennis Bracelet Emerald Small FASHIONBOX LAB Sie sind hier: /\ AWO LudwigsstadtKita Ludwigs...Kita LudwigsstadtDie AWODie AWO
Oops, an error occurred! Code: 20191215015040ec4effe4Frau Sabine Murmann0911 4508-0Mail senden
Oops, an error occurred! Code: 2019121501504000013d36Frau Sabine Murmann0911 4508-0Mail senden Canolawerkgroepvergadering notule: 24 November 2016
Working Group Minutes / Canola / 24 November 2016
gehou te Kronenburg, Paarl op 24 November 2016
Die Voorsitter, Mnr GJH Scholtemeijer, heet die teenwoordiges welkom by die laaste vergadering van 2016. Hy heet in die besonder vir Mnre Oosthuizen en Van Dyk van RovicLeers en vir Prof Brand welkom.
Mnr K Blanckenberg GraanSA
Prof T Brand US
Mnr RJ Burger KaapAgri
Mnr L Coetzee KaapAgri
Mnr P Fouché PhytoEnergy
Mnr W Heunis OverbergAgri/MKB
Mnr F Human OverbergAgri
Mnr P Laubscher OverbergAgri
Me Y Papadimitropoulos PNS
Mnr S Slabbert DLWK
Mnr P Oosthuizen RovicLeers
Mnr D van Dyk RovicLeers
Dr M le Roux US
Die notule van die vergadering gehou op 23 Augustus 2016 word as gelese beskou en goedgekeur.
Kennis word geneem van die data wat die Oesskattingskomitee saamgestel het rakende die produsentevoornemens om somer­gewasse te plant in die 2016-2017 produksiejaar, van die oppervlakte- en produksieskattings van wintergewasse in die 2016 produksie­jaar, en van die datums waarop die Oesskattingskomitee in 2017 sal vergader.
Daar word rapporteer dat die Swartland oor die algemeen baie goeie canola-oeste gehad het, met canola wat uiters goed herstel het na die vroeë stremmingstoestande. Daar sal na verwagting meer canola in die komende seisoen geplant word, welke tendens grootliks gedryf sal word deur 2016 se goeie opbrengste.
Daar word voorts rapporteer dat die OverbergAgri-gebied weereens bogemiddelde koring-, gars- en canola-opbrengste gehad het, met canola wat uitsonderlik presteer het. Die enkele lae canola-opbrengste kan moontlik toegeskryf word aan produ­sente wat nie gespuit het teen Sclerotiniabesmetting nie. Talle produsente het canola-opbrengste van meer as 2 ton per hektaar behaal.
Mnr Le Roux noem dat gemiddelde opbrengste van 1,7 ton per hektaar in die Swartland behaal is, en 1,8 ton per hektaar in die Suid-Kaap. Hy sê dit wil voorkom asof 'n 40% groei in canolahektare in beide die Swartland en in die Suid-Kaap in 2017 verwag kan word.
Mnr Bruwer waarsku daarteen dat té vroeg gespuit word teen Sclerotinia.
Die Voorsitter rapporteer dat geen canola aangeplant is by die Eastern Cape Development Corporation (ECDC) se projek in die Oos-Kaap nie.
Dr De Kock noem dat canolacultivarproewe in die somerreënvalgebied onder besproeiing aangeplant is. Hy sê vier cultivars is op drie plantdatums by Beestekraal, Groblersdal en Vaalharts aangeplant. Hy noem dat die proefresultate ingewag word, waarna besluit sal word oor die voortsetting van daardie proewe.
Kennis word geneem dat die waarde van canola afgelei van sojaboonoliekoek (47% proteïen) geland in Kaapstad op 15 November 2016 soos volg daar uitsien:
47% Proteïen teen 'n waarde van R5 859 per ton en 'n wisselkoers van R14,48 – die relatiewe waarde van volvetcanola is dus:
Pluimvee (94%) R5 507 per ton
Varke (100%) R5 859 per ton
Suiwel (58%) R3 398 per ton
en die relatiewe waarde van canola-oliekoek is:
Pluimvee (53%) R3 105 per ton
Varke (65%) R3 808 per ton
Suiwel (60%) R3 515 per ton
Nasionale Cultivarproewe 2016/2017
Mnr Lombard rapporteer dat die proefresultate tans verwerk word. Hy sê opbrengste van meer as drie ton per hektaar is vir die eerste keer in drie proewe in die Swartland behaal, met 'n hele paar Suid-Kaapse proewe wat ook meer as drie ton per hektaar gemiddeldes behaal het.
Kennis word geneem van die verslae "Nuusberigte en tendense in die biobrandstof en oliesadebedryf: tweede kwartaal, 30 Junie 2016", "Nuusberigte en tendense in die biobrandstof en oliesadebedryf: derde kwartaal, 30 September 2016" en van die twee artikels wat ook ingesluit is as deel van Bylae E.
Riversdal projek: korter wisselbousiklus
Kennis word geneem van die verslag wat Dr Strauss saamgestel het oor die korter wisselbousiklusnavorsing wat by Riversdal gedoen word, en oor die inligtingsdag wat daar aangebied is.
Kennis word geneem van die Oktober 2016-uitgawe van die Canolafokus.
15 Maart SKOG-voorsaaidag
23 Augustus Riversdalse Inligtingsdag
31 Augustus Roodebloeminligtingsdag
5-6 September Proefbesoekee: Suid-Kaap en Swartland
7 September SKOG-dag
Die Voorsitter verneem of die videos wat op die PNS se webblad gepubliseer is gebruik word. Dit wil voorkom asof die videos nie veel aftrek kry nie. Daar word genoem dat die videos moontlik meer gebruik sal word, indien die onderskeie rolspelers attent gemaak word op die beskikbaarheid daarvan.
Kennis word geneem van die nuutste uitgawe van die Oilseeds Focus.
Prof Agenbag noem dat die Canola Growers' Manual, wat gepubliseer is deur die Canola Council of Canada, omvattende inligting bevat oor die mate waarin 'n canolaplant reageer teenoor veral stremmingstoestande, en spesifiek 'n vogtekort, gedurende die groeisiklus. Hy onderneem om 'n artikel in hierdie verband te skryf, vir publikasie in die Canolafokus.
Dat kennis geneem word dat 'n artikel geskryf sal word oor die mate waarin 'n canolaplant reageer teenoor veral strem­mings­toestande, en spesifiek 'n vogtekort, gedurende die groeisiklus, vir publikasie in die Canolafokus.
Die Voorsitter noem dat Southern Oil Ltd (SOILL) se canolaprysinligting daagliks beskikbaar gestel word.
Die Voorsitter noem dat die canolakompetisieprysuitdelingsfunksie na afloop van die vergadering aangebied sal word. Hy spreek die PNS se waardering uit teenoor diegene wat hulp verleen het met die kompetisie.
Daar word rapporteer dat Pioneer Australië aangedui het dat die toewysing van saad na Suid-Afrika gesny sal word. Koue weer en nattigheid het tot gevolg gehad dat die Australiërs nie oor voldoende saad vir hul eie behoeftes sal beskik nie.
Kennis word geneem dat die ander saadmaatskappye voldoende saad sal kan invoer.
Die Voorsitter sê die probleem van tekorte in plaaslike saadbeskikbaarheid kan oorkom word, deur saad plaaslik te vermenigvuldig.
Kennis word geneem van die nuusbrokkies wat by die dokumentasie ingesluit is as deel van Bylae I.
Kennis word geneem van die canolaverwante artikels wat by die dokumentasie ingesluit is as deel van Bylae J.
Sprekers wat oorweeg word vir toekomstige Canolawerkgroep-vergaderings
Spreker: Mnr Dewald van Dyk, RovicLeers – "Nuutste ontwikkelings en ervarings met verskillende tipes oopmakers en plantmeganismes"
Mnr Van Dyk bied in sy voorlegging 'n oorsig van die nuutste ontwikkelings en ervarings met verskillende tipes oopmakers en plantmeganismes. Hy sê RovicLeers is van mening dat dié maatskappy met die toerusting wat verskaf word 'n verskil kan maak aan sekere kritiese areas ten opsigte van die plantproses, te wete akkurate en eenvormige kalibrasie, kunsmisplasing, konstante plantdiepte, -digtheid, -stand en plantreste. Hy verskaf voorts detail oor die werk wat die afgelope paar jaar in dié verband gedoen is, en van verdere ontwikkelings wat in die vooruitsig gestel word.
Die Voorsitter bedank Mnr van Dyk vir sy interessante voorlegging.
Voorlegging: Eienskappe en gebruik van canola-olie, SOILL
Kennis word geneem van die afskrif van die voorlegging oor die eienskappe en gebruik van canola-olie, wat tydens die vorige vergadering aangebied is.
Kennis word geneem dat die volgende Canolawerkgroepvergadering aangebied word op 15 Junie 2017.
Die Voorsitter bedank die lede vir hul deelname tydens die vergadering. Die lede word 'n geseënde Kersfees en aangename rustyd toegewens. Aangesien daar geen verdere sake vir bespreking is nie, word die vergadering om 12:10 as gesluit verklaar.